Izvor: N1

Predsjednica Kolinda Grabar Kitarović tijekom boravka u Münchenu srela se s američkim potpredsjednikom, Mikeom Penceom.

Predsjednica je o susretu obavijestila na Twitteru. "Srela sam američkog potpredsjednika Pencea. Drago mi je da dijelimo entuzijazam oko rada za dobrobit naših zemalja i snažne veze između Hrvatske i SAD-a", napisala je predsjednica na Twitteru.

Novinarima je otkrila o čemu su razgovarali.

"Gospodin Pence i ja sastali smo se kratko, izmijenili nekoliko rečenica, ali vrlo srdačnih i konstruktivnih rečenica. Dogovorili smo se o daljnjoj suradnji. On danas ima niz sastanaka u području koja sada trebaju veću pozornost, od Afganistana, preko Baltičkih država, Ukrajine i slično. Svakako ćemo nastaviti razgovore. Već sam danas razgovarala s nizom drugih američkih dužnosnika, a sutra ću nastaviti s kongresmenima, odnosno senatorima, McCainom i drugima", kazala je predsjednica.

Susret hrvatske predsjednice i američkoga potpredsjednika pogledajte u priloženom videu.

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.